ประกาศคณะกรรมการจัดรูปที่ดินจังหวัดนครสวรรค์ ที่ 2/2542 เรื่อง  การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกันในท้องที่ ตำบลหนองหม้อ ตำบลสร้อยทอง อำเภอตาคลี จังหวัดนครสวรรค์ ตามพระราชกฤษฎีกากำหนดเขตที่ดินในท้องที่ตำบลตาคลี ตำบลหนองหม้อ ตำบลสร้อยทอง อำเภอตาคลี จังหวัดนครสวรรค์ และตำบลเขาแก้ว อำเภอสรรพยา จังหวัดชัยนาท ให้เป็นเขตโครงการจัดรูปที่ดิน พ.ศ. 2522 คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ประกาศคณะกรรมการจัดรูปที่ดินจังหวัดนครสวรรค์
ที่ ๒/๒๕๔๒
เรื่อง
การจัดให้ที่ดินซึ่งถูกถอนสภาพจากการเป็นสาธารณสมบัติ
ของแผ่นดินสำหรับพลเมืองใช้ร่วมกันในท้องที่
ตำบลหนองหม้อ
ตำบลสร้อยทอง
อำเภอตาคลี จังหวัดนครสวรรค์ ตามพระราชกฤษฎีกา
กำหนดเขตที่ดินในท้องที่ตำบลตาคลี
ตำบลหนองหม้อ ตำบลสร้อยทอง
อำเภอตาคลี
จังหวัดนครสวรรค์ และตำบลเขาแก้ว อำเภอสรรพยา
จังหวัดชัยนาท
ให้เป็นเขตโครงการจัดรูปที่ดิน พ.ศ. ๒๕๒๒
คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป[๑]
 

ตามที่ได้ประกาศใช้บังคับพระราชกฤษฎีกากำหนดเขตที่ดิน
ในท้องที่ ตำบลตาคลี ตำบลหนองหม้อ ตำบลสร้อยทอง อำเภอตาคลี จังหวัดนครสวรรค์
และตำบลเขาแก้ว อำเภอสรรพยา จังหวัดชัยนาท ให้เป็นเขตโครงการจัดรูปที่ดิน พ.ศ.
๒๕๒๒ อันมีผลทำให้ที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน
ที่อยู่ในเขตโครงการจัดรูปที่ดิน ตามพระราชกฤษฎีกาดังกล่าว
ถูกถอนสภาพการเป็นสาธารณสมบัติของแผ่นดิน และตกเป็นทรัพย์สินของกระทรวงเกษตรและสหกรณ์
เพื่อใช้ในการจัดรูปที่ดิน ตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม
พ.ศ. ๒๕๑๗ บัดนี้ ทางราชการได้ดำเนินการจัดรูปที่ดินในเขตโครงการจัดรูปที่ดิน
ตามพระราชกฤษฎีกาดังกล่าวเสร็จแล้วสมควรจัดให้ที่ดินตอนนั้นคงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ฉะนั้น อาศัยอำนาจตามความในมาตรา ๔๓ (๑)
แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ ประกอบกับมติคณะกรรมการจัดรูปที่ดินจังหวัดนครสวรรค์
ในการประชุมครั้งที่ ๑/๒๕๔๐ วันที่ ๒๕ กุมภาพันธ์ ๒๕๔๐
ด้วยความเห็นชอบของคณะกรรมการจัดรูปที่ดินกลาง ในการประชุมครั้งที่ ๒/๒๕๔๑ วันที่
๒๘ กันยายน ๒๕๔๑ จึงประกาศให้ที่ดินที่อยู่ในเขตโครงการจัดรูปที่ดินตามพระราชกฤษฎีกาดังกล่าว
จำนวน ๑๑ แปลง อันปรากฏรายละเอียดตามบัญชีที่ดินและภายในแนวเขตตามแผนที่ท้ายประกาศนี้
คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ทั้งนี้ ตั้งแต่บัดนี้เป็นต้นไป


ประกาศ ณ วันที่ ๒๗ มกราคม พ.ศ. ๒๕๔๒
สมเจตน์
วิริยะดำรงค์
ผู้ว่าราชการจังหวัดนครสวรรค์
ประธานคณะกรรมการจัดรูปที่ดินจังหวัดนครสวรรค์
[เอกสารแนบท้าย]

๑.
บัญชีที่ดินสาธารณสมบัติของแผ่นดินในเขตโครงการจัดรูปที่ดิน
ปรากฎตามแผนที่แนบท้ายพระราชกฤษฎีกากำหนดเขตที่ดิน ในท้องที่ ตำบลตาคลี
ตำบลหนองหม้อ ตำบลสร้อยทอง อำเภอตาคลี จังหวัดนครสวรรค์ และตำบลเขาแก้ว อำเภอสรรพยา
จังหวัดชัยนาท ให้เป็นเขตโครงการจัดรูปที่ดิน พ.ศ. ๒๕๒๒
๒. แผนที่ท้ายประกาศคณะกรรมการจัดรูปที่ดินจังหวัดนครสวรรค์
ที่ ๒/๒๕๔๒ เรื่อง
การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกัน
ในท้องที่ตำบลหนองหม้อ ตำบลสร้อยทอง อำเภอตาคลี จังหวัดนครสวรรค์ ตามพระราชกฤษฎีกากำหนดเขตที่ดินในท้องที่
ตำบลตาคลี ตำบลหนองหม้อ ตำบลสร้อยทอง อำเภอตาคลี จังหวัดนครสวรรค์ และตำบลเขาแก้ว
อำเภอสรรพยา จังหวัดชัยนาท ให้เป็นเขตโครงการจัดรูปที่ดิน พ.ศ. ๒๕๒๒ คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

(ดูข้อมูลจากภาพกฎหมาย)

















พรพิมล/พิมพ์
๑๗ พฤษภาคม
๒๕๔๕

ศิรวัชร์/ปรับปรุง
๒๑ กรกฎาคม
๒๕๖๐

[๑] ราชกิจจานุเบกษา
เล่ม ๑๑๖/ตอนพิเศษ ๕๙ ง/หน้า ๒๗/๒๐ สิงหาคม ๒๕๔๒